**Občina**, naslov, pošta, matična št. \_\_\_\_\_\_\_, ID za DDV \_\_\_\_\_\_\_\_\_,

ki jo zastopa župan \_\_\_\_\_\_\_\_\_\_\_\_\_\_

(v nadaljevanju: **služnostni zavezanec**)

in

**Ime in priimek / firma**, naslov, pošta, EMŠO/matična št. \_\_\_\_\_\_\_

(v nadaljevanju: **investitor**)

ter

**ELEKTRO PRIMORSKA, podjetje za distribucijo električne energije, d. d.,** Erjavčeva ulica 22, 5000 Nova Gorica, matična št. 5229839000, ID za DDV: SI37102656,

ki ga po pooblastilu zastopa direktor Distribucijske enote \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: **služnostni upravičenec**)

sklenejo

SLUŽNOSTNO POGODBO

1. (prvič) Uvodne ugotovitve

Pogodbene stranke sporazumno ugotavljajo:

* da je služnostni zavezanec lastnik zemljišča parc. št. \_\_\_\_\_, k. o. \_\_\_\_\_\_, investitor pa lastnik zemljišča parc. št. \_\_\_\_\_\_, k. o. \_\_\_\_\_\_;
* da namerava investitor na nepremičnini iz prejšnje alineje opraviti izgradnjo nizkonapetostnega elektroenergetskega distribucijskega omrežja in izvedbo elektroenergetskega hišnega priključka (v nadaljevanju: elektroenergetske naprave), skladno s projektom št. \_\_\_\_\_, izdelanem dne \_\_\_\_\_\_, ki ga je izdelal \_\_\_\_\_\_ ter soglasjem za priključitev ali soglasjem k projektnim rešitvam št. \_\_\_\_\_\_\_ z dne \_\_\_\_\_\_\_\_ in je razvidno iz grafične priloge k tej pogodbi;
* da služnostni zavezanec na parc. št. \_\_\_\_\_, k. o.\_\_\_\_\_ kot lastnik zemljišča dovoljuje vknjižbo služnostne pravice v korist investitorja in v korist služnostnega upravičenca;
* da investitor kot lastnik parc. št. \_\_\_\_\_, k. o. \_\_\_\_\_\_, na tej parceli dovoljuje vknjižbo služnostne pravice v korist služnostnega upravičenca;
* da bo investitor izročil služnostnemu upravičencu v last in posest zunanji električni priključek na podlagi Zapisnika o izročitvi oziroma prevzemu zunanjega distribucijskega priključka;
* da pogodbene stranke sklepajo to pogodbo v interesu ureditve pravic do gradnje in vzdrževanja elektroenergetskih naprav na nepremičninah iz prve alineje te točke.
1. (drugič) Predmet pogodbe

Služnostni zavezanec dovoljuje investitorju:

* da na nepremičnini iz prejšnje točke izvede: zakoličenje, pripravljalna dela, gradbena dela, položitev oz. gradnjo elektroenergetskih naprav iz prve točke ter mu podeljuje s to pogodbo služnostno pravico izgradnje elektroenergetskih naprav v skladu s projektom iz prve točke te pogodbe.

Služnostni zavezanec in investitor v svojem imenu in v imenu svojih pravnih naslednikov, vsak na svojih nepremičninah iz prejšnje točke, dovoljujeta služnostnemu upravičencu:

* upravljanje in vzdrževanje elektroenergetskih naprav, gradnjo, dostop, izkop, trajno in neovirano uporabo elektroenergetskih naprav, vsa vzdrževalna dela, nadzor in obnovo elektroenergetskih naprav, vključno z nujnimi izkopi, in sicer za ves čas, dokler bo potreben obstoj elektroenergetskih naprav.
1. (tretjič) Zemljiškoknjižno dovolilo služnostnega zavezanca

Služnostni zavezanec **občina**, naslov, pošta, matična št. \_\_\_\_\_ izrecno in nepogojno dovoljuje zase in za svoje pravne naslednike, da se na parc. št. \_\_\_\_\_, k. o. \_\_\_\_\_ vknjižita naslednji služnostni pravici:

* služnostna pravica zgraditve elektroenergetskih naprav po projektu iz prve točke te pogodbe, ki obsega zakoličenje, pripravljalna dela, gradbena dela in položitev elektroenergetskih naprav ter dostopa, hoje in vožnje v času gradnje vse to v korist investitorja:

**ime, priimek / firma**, naslov, pošta, EMŠO/matična št. \_\_\_\_\_\_\_

* služnostna pravica dostopa, gradnje, izkopa, obratovanja, upravljanja in vzdrževanja, nadzora ter obnove elektro kabla za nizkonapetostno elektroenergetsko distribucijsko omrežje in elektroenergetskega hišnega priključka oziroma vseh elektroenergetskih naprav iz prve točke te pogodbe, kot je razvidno iz grafične priloge št. \_\_\_\_\_\_\_\_\_\_\_\_\_\_\_\_\_\_\_, za čas obratovanja elektroenergetskih naprav, vse v korist služnostnega upravičenca:

ELEKTRO PRIMORSKA, podjetje za distribucijo električne energije, d. d., Erjavčeva ulica 22, 5000 Nova Gorica, matična št. 5229839000.

1. (četrtič) Zemljiškoknjižno dovolilo investitorja

Investitor **ime, priimek / firma**; naslov, pošta, EMŠO/matična št. \_\_\_\_\_\_ izrecno in nepogojno dovoljuje, da se na parc. št. \_\_\_\_\_\_, k.o. \_\_\_\_\_ vknjiži služnostna pravica dostopa, gradnje, izkopa, obratovanja, upravljanja in vzdrževanja, nadzora ter obnove elektro kabla za nizkonapetostno elektroenergetsko distribucijsko omrežje in elektroenergetskega hišnega priključka oziroma vseh elektroenergetskih naprav iz prve točke te pogodbe, kot je razvidno iz grafične priloge št. \_\_\_\_\_\_\_\_\_\_\_\_\_\_\_\_\_\_\_, za čas obratovanja elektroenergetskih naprav, vse v korist služnostnega upravičenca:

ELEKTRO PRIMORSKA, podjetje za distribucijo električne energije, d. d., Erjavčeva ulica 22, 5000 Nova Gorica, matična št. 5229839000.

1. (petič) Obveščanje investitorja in služnostnega zavezanca

V primeru izvajanja kakršnihkoli obnovitvenih, vzdrževalnih ali podobnih del iz naslova rednega vzdrževanja na zemljišču investitorja ali služnostnega zavezanca, se služnostni upravičenec zavezuje najmanj 10 dni pred začetkom izvajanja rednih vzdrževalnih del o tem obvestiti investitorja oziroma služnostnega zavezanca. V primeru izrednih vzdrževalni del služnostni upravičenec ni dolžan obveščati investitorja oziroma služnostnega zavezanca.

1. (šestič) Sanacija zemljišča

Investitor se zavezuje, da bo po izgradnji elektroenergetskih naprav na zemljišču služnostnega zavezanca najkasneje v roku 30 dni vzpostavil predhodno stanje. Če to ne bo mogoče, bo investitor morebitno škodo, ki bi nastala zaradi gradnje elektroenergetskih naprav, plačal služnostnemu zavezancu v 30-ih dneh od sklenitve odškodninskega dogovora. Če ni sporazuma o višini povzročene škode, jo oceni sodni cenilec.

Služnostni upravičenec se zavezuje, da bo po posegu v zemljišče, zaradi rednega, izrednega in investicijskega vzdrževanja elektroenergetskih naprav, najkasneje v 30-ih dneh vzpostavil v prejšnje stanje v tolikšni meri, kot bo to mogoče. Če na zemljišču ne bo mogoče v celoti vzpostaviti prejšnjega stanja, bo služnostni upravičenec morebitno škodo, ki bi nastala zaradi vzdrževanja ali nadzora elektroenergetskih naprav, plačal služnostnemu zavezancu oziroma investitorju v 30-ih dneh od sklenitve odškodninskega dogovora. Če ni sporazuma o višini povzročene škode, jo oceni sodni cenilec.

1. (sedmič) Nadomestilo za služnost

Pogodbene stranke so sporazumne, da investitor plača služnostnemu zavezancu dogovorjeno nadomestilo za služnost v enkratnem znesku. Nadomestilo za služnost po tej pogodbi znaša \_\_\_\_\_\_ EUR. Višina nadomestila zajema vrednost nadomestila uporabe zemljišča, ki naša \_\_\_\_\_\_ EUR in 22% davek na dodano vrednost, ki znaša \_\_\_\_\_\_ EUR.

Služnostni zavezanec bo investitorju izstavil račun, ki ga bo investitor poravnal s plačilom na podračun enotnega zakladniškega računa \_\_\_\_\_\_ številka \_\_\_\_\_\_\_\_\_\_\_\_, in sicer v 15 dneh po izstavitvi računa.

V primeru zamude plačila lahko služnostni zavezanec zahteva plačilo zakonskih zamudnih obresti.

Gradnja distribucijskega omrežja je na podlagi 462. in 472. člena Energetskega zakona – EZ-1 (Ur. l. RS, št. 17/2014 in spremembe) v javno korist, za kar je na podlagi 31. člena, 2. alineje Zakona o stvarnem premoženju države in samoupravnih lokalnih skupnosti - ZSPDSLS, (Ur. l. RS, št. 86/10 in spremembe) in šestega odstavka 474. čl. EZ-1 služnost v korist služnostnega upravičenca brezplačna. S služnostjo se zasleduje javni interes v smislu zagotavljanja distribucije električne energije na način, ki je kar najmanj obremenjujoč za okolico.

1. (osmič) Posegi nad oziroma pod elektroenergetskimi napravami

Služnostni zavezanec in investitor se zase in za svoje pravne naslednike obvezujeta opustiti pogozdovanje, nad in pod elektroenergetskimi napravami, kakor tudi, da na predmetnem zemljišču ne bosta postavljala zgradb, zaradi česar bi lahko povzročila škodo na elektroenergetskem omrežju, last služnostnega upravičenca

1. (devetič) Notarska overitev podpisa in vpis v zemljiško knjigo

Služnostni zavezanec in investitor se zavezujeta notarsko overiti svoj podpis na tej pogodbi.

Stroške overitve podpisa služnostnega zavezanca in investitorja na tej pogodbi nosi investitor. Zemljiškoknjižni predlog za vknjižbo služnostnih pravic bo vložil notar, ki ga bo pooblastil investitor.

Stroške vknjižbe služnostne pravice v korist investitorja nosi investitor. Stroške vknjižbe služnostne pravice v korist služnostnega upravičenca pa nosi služnostni upravičenec, ki izrecno pooblašča investitorja, da pri notarju v njegovem imenu naroči vložitev zemljiškoknjižnega predloga. Pooblaščeni notar služnostnemu upravičencu za njegove obveznosti po tej pogodbi izstavi račun, ki mu priloži kopijo te služnostne pogodbe.

Pogodbene stranke se izrecno dogovorijo, da po pravnomočnosti zemljiškoknjižnega postopka originalno listino prejme služnostni upravičenec.

Če zemljiškoknjižni predlogi ne bodo vloženi, kot izhaja iz zgoraj navedenega, služnostni upravičenec investitorju v skladu s soglasjem ne bo mogel izvesti priklopa na elektroenergetsko omrežje.

1. (desetič) Dodatek k pogodbi

V primeru, da vknjižba služnostnih pravic po tej pogodbi iz kakršnihkoli razlogov ne bi bila mogoča, se pogodbeni stranki zavežeta skleniti aneks, ki bo omogočal vknjižbo.

1. (enajstič) Izbris služnosti

Investitor se zavezuje po končani izgradnji elektroenergetskih naprav iz prve točke te pogodbe izdati zemljiškoknjižno dovolilo za izbris služnosti na parc. št. \_\_\_\_\_\_\_\_, k. o. \_\_\_\_\_\_\_\_\_\_\_ v njegovo korist.

Stroške izbrisa služnosti, ustanovljene v korist investitorja, krije investitor.

1. (dvanajstič) Število izvodov

Ta pogodba je sestavljena v štirih enakih izvodih, od katerih vsaka pogodbena stranka prejme po en izvod, en izvod pa je namenjen za zemljiško knjigo.

1. (trinajstič) Veljavnost pogodbe

Pogodba začne veljati, ko jo podpišejo vse tri pogodbene stranke.

|  |  |  |
| --- | --- | --- |
| Datum: | Datum: | Datum: |
| *SLUŽNOSTNI ZAVEZANEC:* | *INVESTITOR:* | *SLUŽNOSTNI UPRAVIČENEC*:ELEKTRO PRIMORSKA, d. d.\_\_\_\_\_\_\_\_\_\_\_\_ |